CELEX: 22011D0084
Language: bg
Date: 2011-07-01 00:00:00
Title: Решение на Съвместния комитет на ЕИП № 84/2011 от 1 юли 2011 година за изменение на приложение XVIII (Здравословни и безопасни условия на труд, трудово законодателство и равно третиране на мъже и жени) към Споразумението за ЕИП

6.10.2011   
            
            
               BG
            
            
               Официален вестник на Европейския съюз
            
            
               L 262/56
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 84/2011
   от 1 юли 2011 година
   за изменение на приложение XVIII (Здравословни и безопасни условия на труд, трудово законодателство и равно третиране на мъже и жени) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XVIII към Споразумението беше изменено с Решение на Съвместния комитет на ЕИП № 41/2011 от 1 април 2011 г. (1)
               
            
         
               (2)
            
            
               Директива 2010/41/ЕС на Европейския парламент и на Съвета от 7 юли 2010 г. за прилагане на принципа на равно третиране на мъжете и жените, които извършват дейности в качеството на самостоятелно заети лица, и за отмяна на Директива 86/613/ЕИО на Съвета (2) следва да бъде включена в Споразумението.
            
         
               (3)
            
            
               Директива 2010/41/ЕС отменя Директива 86/613/ЕИО на Съвета (3), която е включена в Споразумението и която поради това следва да отпадне от Споразумението, считано от 5 август 2012 г.,
            
         ПРИЕ НАСТОЯЩОТО РЕШЕНИЕ:
   Член 1
   Считано от 5 август 2012 г. текстът на точка 21 (Директива 86/613/ЕИО на Съвета) от приложение XVIII към Споразумението се заменя със следното:
   
      „32010 L 0041: Директива 2010/41/ЕС на Европейския парламент и на Съвета от 7 юли 2010 г. за прилагане на принципа на равно третиране на мъжете и жените, които извършват дейности в качеството на самостоятелно заети лица, и за отмяна на Директива 86/613/ЕИО на Съвета (ОВ L 180, 15.7.2010 г., стр. 1).“
   
   Член 2
   Текстовете на Директива 2010/41/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 2 юли 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 1 юли 2011 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 171, 30.6.2011 г., стр. 42.
   
      (2)  ОВ L 180, 15.7.2010 г., стр. 1.
   
      (3)  ОВ L 359, 19.12.1986 г., стр. 56.
   
      (4)  Без отбелязани конституционни изисквания.